CELEX: 62006TN0343
Language: sk
Date: 2006-12-01 00:00:00
Title: Vec T-343/06: Žaloba podaná 1. decembra 2006 – Shell Petroleum a i./Komisia

27.1.2007   
            
            
               SK
            
            
               Úradný vestník Európskej únie
            
            
               C 20/16
            
         Žaloba podaná 1. decembra 2006 – Shell Petroleum a i./Komisia
   (Vec T-343/06)
   (2007/C 20/23)
   Jazyk konania: angličtina
   Účastníci konania
   
      Žalobcovia: Shell Petroleum NV (Haag, Holandsko), The Shell Transport and Trading Company Ltd (Londýn, Spojené kráľovstvo), Shell Nederland Verkoopmaatschappij BV (Capelle aan den Ijssel, Holandsko) (v zastúpení: O. W. Brouwer, W. Knibbeler, S. Verschuur, advokáti)
   
      Žalovaná: Komisia Európskych spoločenstiev
   Návrhy žalobcov
   Shell Petroleum NV a The Shell Transport and Trading Company Ltd navrhujú:
   
               —
            
            
               zrušiť v plnom rozsahu rozhodnutie Komisie z 13. septembra 2006 o konaní podľa článku 81 ES (Vec COMP/F/38.456 – Asfalt – NL, ďalej len „rozhodnutie“) v rozsahu v akom je adresované Shell Petroleum NV a The Shell Transport and Trading Company Ltd, alebo subsidiárne
            
         
               —
            
            
               čiastočne zrušiť rozhodnutie v rozsahu v akom stanovuje, že Shell Petroleum NV a The Shell Transport and Trading Company Ltd porušovali článok 81 ES v období od 1. apríla 1994 do 19. februára 1996 a znížiť pokutu, ktorá im bola uložená, a
            
         
               —
            
            
               v každom prípade znížiť pokutu, ktorá bola uložená v zmysle rozhodnutia Shell Petroleum a The Shell Transport and Trading Company Ltd,
            
         
               —
            
            
               zaviazať žalovaného na náhradu trov konaní, vrátane trov konania, ktoré vznikli Shell Petroleum NV a The Shell Transport and Trading Company Ltd v spojení s platbou v celku alebo čiastočnou platbou pokuty alebo ktoré predstavujú bankovú záruku,
            
         
               —
            
            
               prijať iné opatrenia, ktoré Súdny dvor považuje za vhodné.
            
         Shell Nederland Verkoopmaatschappij BV navrhuje:
   
               —
            
            
               čiastočne zrušiť rozhodnutie v rozsahu v akom stanovuje, že Shell Nederland Verkoopmaatschappij BV porušil článok 81 ES v období od 1. apríla 1994 do 19. februára 1996 a znížiť pokutu, ktorá mu bola uložená, a
            
         
               —
            
            
               v každom prípade znížiť pokutu, ktorá bola v zmysle tohto rozhodnutia uložená Shell Nederland Verkoopmaatschappij BV,
            
         
               —
            
            
               zaviazať žalobcu na náhradu trov konaní, vrátane trov konania, ktoré vznikli Shell Nederland Verkoopmaatschappij BV v spojení s platbou v celku alebo čiastočnou platbou pokuty alebo ktoré predstavujú bankovú záruku,
            
         
               —
            
            
               prijať iné opatrenia, ktoré Súdny dvor považuje za vhodné.
            
         Žalobné dôvody a hlavné tvrdenia
   Žalobcovia uvádzajú, že na nesprávnom právnom posúdení sú založené nasledujúce časti rozhodnutia:
   
               a)
            
            
               zistenie, že Shell Nederland Verkoopmaatschappij BV bola návodcom a vodcom kartelu;
            
         
               b)
            
            
               prisúdenie zodpovednosti za porušenie The Shell Transport and Trading Company Ltd a Shell Petroleum NV;
            
         
               c)
            
            
               zvýšenie pokuty za opakované porušenie;
            
         
               d)
            
            
               vypočítanie východiskovej sumy pre Shell Nederland Verkoopmaatschappij BV;
            
         
               e)
            
            
               trvanie porušenia.